Mokslo, inovacijų ir technologijų agentūra

Mokslo, inovacijų ir technologijų agentūra (MITA) – valstybės institucija, atsakinga už inovacijų politikos įgyvendinimą šalyje.

MITA veikla apima nacionalinių ir tarptautinių taikomųjų mokslinių tyrimų, eksperimentinės plėtros ir inovacijų programų administravimą, konkursinį šių programų projektų finansavimą. MITA teikia nemokamas paslaugas verslo, mokslo, pramonės ir viešojo sektoriaus atstovams, kurie domisi tarptautinės partnerystės galimybėmis ir nacionaline parama mokslinių tyrimų, technologijų ir inovacijų projektams. Mokslo, inovacijų ir technologijų agentūros nuostatai 

 Istorija 
MITA įkurta 2010 m. gegužės 4 d., remiantis nuostatomis Vyriausybės patvirtintoje Inovacijų strategijoje 2010–2020 metams.Lietuvos inovacijų strategija 2010–2020 metams Agentūros steigėjai yra Ūkio bei Švietimo ir mokslo ministerijos.

MITA įsteigta Tarptautinių mokslo ir technologijų plėtros programų agentūros (2002–2010 m.), kuri veiklą pradėjo kaip Lietuvos nacionalinis informacijos centras „Eureka" (1999 m.), pagrindu.

 L.e.p. Direktorius Gintas Kimtys.

 Nuorodos 

Kategorija:Lietuvos institucijos